lv en lv fr lt lv eo lv lv lv lv lv sl en lv lv lv lv lv lv lv lv lv lv lv lv lv lv lv lv lv lv lv lv lv en en mg en en en en
Jau piekto gadu aicina pieteikt pretendentus apbalvojumam “Laiks Ziedonim”
VĒLOS KĻŪT PAR LBLA BIEDRU
Pieteikšanās līdz 23. februārim apbalvojuma mājas lapā www.laiksziedonim.lv/apbalvojums.
Laureāti tiks paziņoti īpašā cildināšanas ceremonijā 3. maijā – Imanta Ziedoņa 85. dzimšanas dienā. Imanta Ziedoņa fonds “Viegli” apbalvojumu „Laiks Ziedonim” iedibinājis 2014. gadā, lai iedvesmotu, novērtētu un cildinātu jaunradi, kā arī dzejniekam I. Ziedonim svarīgās vērtības – izcilību, degsmi, sūtību, stāju, veiksmi un savpatību, kas jau piekto gadu tiek meklētas ikviena pretendenta personībās. Tā ir iespēja ikvienam pamanīt un izcelt kādu savu novadnieku, darba devēju, kolēģi vai aktīvu jaunieti. Līdz šim apbalvojumu saņēmuši 20 laureāti no dažādiem Latvijas novadiem un disasporā dzīvojošie latvieši. “Šodien tik ļoti nepieciešams Imanta Ziedoņa “Tik un tā” spēks, lai steidzīgajā un digitālajā laikmetā, kad bieži vien pamanām tikai to, ko kāds nav izdarījis, atrastu un izceltu Latvijas izcilības un vērtības – cilvēkus, kuri dara un iedvesmo apkārtējos, tos, kuri ir ar savu stāju un savpatību, kuri iedvesmo citus darīt vēl labāk un vairāk.. Jau piekto gadu apbalvojums “Laiks Ziedonim” mudina līdzcilvēkus apstāties un ieraudzīt cildenos cilvēkus sev apkārt,” uzsver fonda „Viegli” padomes priekšsēdētāja Žanete Grende. Apbalvojumu īstenot palīdzēs cilvēki, kuri ir kompetenti nomināciju jomā, pārredz un pārzina nozares aktualitātes. Šos cilvēkus fonds “Viegli” nosaucis par vizionāriem.
Arī 2018. gadā apbalvojums tiks pasniegts piecās nominācijās. Laureātus atbalstīs mecenāti Boriss un Ināra Teterevi, nodrošinot katras nominācijas laureātam naudas balvu 3 000 eiro apmērā.
Apbalvojums zinātnē „Taureņu uzbrukums”
Nominācijā “Taureņu uzbrukums” apbalvojums tiks pasniegts zinātniekam ar doktora grādu, kurš ir vaduguns – viņš zina savu ceļu un nešaubīgi iet uz priekšu, izgaismojot ceļu citiem. Vizionāri: Jānis Holšteins-Upmanis, Vjačeslavs Kaščejevs (2014. gada laureāts), Agrita Kiopa, Māris Saukāns, Egils Stalidzāns (2016. gada laureāts), Rolands Lappuķe, Kārlis Agris Gross (2017. gada laureāts).
Jāņa Holšteina-Upmaņa aicinājums http://ejuz.lv/taurenuuzbrukums2018.
Nominācijā “Kedas”2018. gadā aicinām pieteikt dažādu radošo profesiju pārstāvjus. Tie ir cilvēki ar nerimstošu meklētāja jeb pētnieka garu, ar kādu zīmīgu un jau paveiktu darbu, kas pelnījis sabiedrības uzmanību un jau tagad ir uzskatāms par ieguldījumu Latvijas attīstībā un nākotnē. Ar radošajām profesijām tiek saprastas gan radošās profesijas mākslā (mūzika, teātris, glezniecība u.tml.), gan arī radošās industrijas jomās (arhitektūra, interjers, lietu dizains u.tml.). Vizionāri: Varis Auziņš (2015. gada lauerāts), Aldis Austers, Jevgēņija Butņicka, Ilze Jurkāne, Andris Slišāns (2014. gada laureāts), Rūta Šmite un Laura Putāne (2017. gada laureāte).
Vara Auziņa aicinājums http://ejuz.lv/kedas2018.
Apbalvojums Tautsaimniecībā „Zemi es mācos”
Nominācijā „Zemi es mācos” apbalvojums 2018. gadā cildinās Latvijas cilvēkus – gudrības tālākteicējus – meistarus, amatniekus, biznesa eņģeļus, kuri nodod tālāk savas zināšanas un prasmes. Vizionāri: Laila Līduma, Aigars Rostovskis, Ēriks Hānbergs, Daina Bruņiniece, Baiba Mikāla, Jānis Nīmanis (2014. gada laureāts), Aldis Gulbis, Ieva Ernštreite, Ants Grende, Daiga Bērziņa un Kristaps Rikāns (2017. gada laureāts).
Lailas Līdumas aicinājums http://ejuz.lv/zemiesmacos2018.
Apbalvojums nominācijā Bērni un jaunieši “Rabarbers”
Nominācijā “Rabarbers” šogad aicinām pieteikties cilvēku – bāka!, kas rāda gaismu un parāda virzienu. Balstoties uz “Laiks Ziedonim” vērtībām, meklējam cilvēku, kurš rada jauniešos interesi, nostiprina stāju, iekur degsmi un rada jaunos rabarberus.
Vizionāri: Maija Jaunzeme, Mārtiņš Martinsons, Līga Rudzīte, Ilga Reizniece, Jānis Skutelis, Valters Dakša (2015. gada laureāts), Andris Jenerts (2016. gada laureāts), Dace Zariņa un Jana Kolbina (2017. gada laureāte).
Apbalvojums nominācijā Dzīve literatūrā “Bize”
Nominācijā “Bize” 2018. gadā meklēs savdabīgākos, aizrautīgākos un izteiksmīgākos stāstniekus, kas ar saviem stāstiem iedzīvina un valodā uztur savam novadam, pagastam, tieši tai vietai un videi raksturīgo. Kur senvārdi, vietvārdi, dialekti, izloksnes un intonācijas ir kā greznas rotas, kas mirdz pie ikdienas valodas bieži vien pieticīgā svārka. Vizionāri: Līga Blaua, Aivars Berķis, Māra Zālīte, Ieva Kolmane, Inese Zandere (2015. gada laureāte), Aija Melle, Daiga Zirnīte (2016. gada laureāte), Jolanta Borīte, Ināra Kehre un Laima Liepiņa (2017. gada laureāte).
Līgas Blaua aicinājums http://ejuz.lv/bize2018. Laureāti tiks cildināti īpašā ceremonijā, kas jau tradicionāli norisināsies 2018. gada 3. maijā, Imanta Ziedoņa dzimšanas dienā.
Apbalvojuma sadarbības partneri – Latvijas Televīzija, Latvijas Radio, ziņu portāls Delfi, žurnāls Ieva, draugiem.lv un Mailigen. Apbalvojumu organizē Imanta Ziedoņa fonds “Viegli” sadarbībā ar Imanta Ziedoņa muzeju, atbalsta apdrošināšanas sabiedrība ERGO un Liepājas pilsētas dome. Par Imanta Ziedoņa fondu „Viegli” Imanta Ziedoņa fonds „Viegli” dibināts 2010. gada pavasarī, lai īstenotu fonda patronam – dzejniekam Imantam Ziedonim tuvu misiju: „Latvija ir brīnumskaista zeme, bet skaistajam jāpalīdz parādīties”. Fonda mērķis ir atbalstīt un veicināt jaunradi Latvijā, veicinot Imanta Ziedoņa ideju īstenošanos un vērtību turpināšanos, atbalstot radošas, neparastas idejas un, veidojot sabiedriskus projektus, kas atklāj Latvijas skaistumu. Kopš 2014. gada fonds īsteno apbalvojumu „Laiks Ziedonim”, pasniedzot to piecās dažādās nominācijās.
Avots: Imanta Ziedoņa fonds “Viegli”